O auzi peste tot, dar știi care e povestea Jerusalema? Artista spune că a plâns când piesa s-a viralizat.
Melodia Jerusalema, cântată de Master KG și Nomcebo Zikode, a explodat pe rețelele sociale. Deși lansată în 2019, melodia a devenit populară abia acum: a adunat 107 milioane vizualizări. Melodia este cântată în limba Zulu și are o temă religioasă. Dansul Jerusalema a ajuns și la pompierii din Timiș ori doctorii din Stockholm.
Dacă stai pe Facebook îmi vine greu să cred că n-ai auzit măcar o dată melodia asta. Dar dacă într-adevăr n-o știi, îți spun eu povestea întreagă.Se numește Jerusalema și e-n limba Zulu. E melodia care a cucerit planeta și i-a făcut pe mulți să mai uite de coșmarul ăsta pandemic. Înainte să cucerească cu versurile, a făcut-o cu dansul.Mișcările dansatorilor din videoclip au fost împrumutate până și de pompierii din România. Și-au devenit – ele, mișcările – motiv de flash mob pentru români în vreme de coronavirus.Artista devenită vedetă peste noapte, Nomcebo Zikode, spune c-a plâns când a văzut cât de mulți oameni au ajuns să danseze pe muzica în care ea vorbește despre Ierusalim și despre Dumnezeu.